﻿ เยอรมนีเผยดัชนี PPI เดือนก.ย.ลดลง 0.4% เหตุราคาพลังงานตกต่ำ
﻿เยอรมนีเผยดัชนี PPI เดือนก.ย.ลดลง 0.4% เหตุราคาพลังงานตกต่ำ
20 ต.ค. 2558

สำนักงานสถิติแห่งชาติเยอรมนี เปิดเผยว่า ดัชนีราคาผู้ผลิต (PPI) เดือนก.ย.ปรับตัวลง 0.4% เมื่อเทียบรายเดือน และปรับตัวลง 2.1% เมื่อเทียบรายปี
ทั้งนี้ ดัชนี PPI เดือนก.ย.ปรับตัวลงมากกว่าที่นักวิเคราะห์คาดการณ์ไว้ อันเป็นผลมาจากราคาพลังงานที่อ่อนแรงลง โดยราคาพลังงานเดือนก.ย.ร่วงลง 1.1% จากเดือนส.ค. และดิ่งลง 6.1% เมื่อเทียบกับเดือนก.ย.ปีที่แล้ว
หากไม่นับรวมราคาพลังงาน ดัชนี PPI เดือนก.ย.ปรับลง 0.1% จากเดือนส.ค. และลดลง 0.6% เมื่อเทียบรายปี
               